स्वर्णकार संघ गरीबोंं को बांटेगा कंबल
गंजबासौदा| सर्राफा एवं स्वर्णकार संघ की बैठक कमलेश सोनी के निवास पर हुई। इसमें नगर के गरीबों को 200 कंबल बांटने का निर्णय लिया गया। साथ ही व्यापार महासंघ को नगर में सीसी टीवी लगाने के लिए संघ की ओर से 21000 रुपए देने पर सहमति व्यक्त की गई। बैठक में रोटरी क्लब को गरीबों को भोजन वितरित करने 5100 रुपए दिए गए। बैठक में संघ के अध्यक्ष राजेश औदिच्य ने कई मामलों पर प्रकाश डाला। इसके साथ ही व्यापार महासंघ के लिए विभिन्न व्यापारिक संगठनों द्वारा दिए जा रहे सहयोग की विस्तार से जानकारी दी गई। साप्ताहिक अवकाश पर चर्चा की गई। इस मौके पर बाल किशन मित्तल, संजय जैन, राजेश सोनी, राकेश जैन, जयप्रकाश सोनी, रामजी, पीयूष सोनी, मुकेश सोनी आदि उपस्थित थे।
hin_Deva hin_Deva